ការសម្ភាសរបស់ ឆឹងឈន់

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ឆឹងឈន់

ការសង្ខេបប្រវត្តិរបស់ ឆឹងឈន់

*ឆឹងឈន់កើតនៅឆ្នាំវក អាយុ៧៤ឆ្នាំ នៅក្នុងភូមិពាមក្នុង ឃុំព្រែកក្របៅ ស្រុកកងមាស ខេត្តកំពង់ចាម។ លោកយាយបានរៀបការដោយសារតែចាស់ទុំជាអ្នករៀបចំអោយ ក្រោយមកបានកូន១ ហើយមានកូនទី២នៅក្នុងសម័យប៉ុលពត លោកយាយពិបាកម៉ែនទែនៅក្នុងរបបនោះព្រោះកូនខ្ចី ហើយត្រូវធ្វើការងារហួសកំលាំងនិងរបបអាហារមិនគ្រាប់គ្រាន់អត់ជីវៈជាតិទៀត តែលោកយាយមានកំលាំងចិត្តតស៊ូ និងមានសំណាងនៅរស់រហូតទាល់ដាច់ តែប្តីរបស់លោកយាយត្រូវបានប៉ុលពតយកទៅស្លាប់ ចឹងលោកយាយបានចិញ្ចឹមកូនម្នាក់ឯង៣នាក់នៅក្នុងបន្ទុកដោយការទិញសណ្តែក យកទៅលក់ ក្រោយមកធ្វើនំលក់នៅផ្សារ ។ ឥឡូវនេះលោកយាយមានចៅៗ៩នាក់ និងឈប់ធ្វើនំលក់ហើយ នៅមើលចៅៗវិញ នៅផ្ទះ!!*

ក៖ ចាសខ្ញុំជំរាបរលឹកយាយ តើសព្វថ្ងៃនេះយាយសុខសប្បាយទេ?

ខ៖ សុខសប្បាយនោះទេ!

ក៖​ចាសខ្ញុំឈ្មោះកុយសុភី បានមកធ្វើការសម្ភាសនៅឆ្នាំចរ ពុទ្ធសារាជ ២៥៦២ ខែកត្តិត ១២កើត ត្រូវនឹងថ្ងៃច័ន្ទទី១៩ ខែវិចិ្ឆការ ឆ្នាំ២០១៨។ នាមត្រកូលនិងនាមឈ្មោះរបស់យាយឈ្មោះអ្វី?

ខ៖ សួរខ្ញុំហេស?

ក៖ ចាស

ខ៖ ឈ្មោះ​ឆឹងឈន់!

ក៖ ចឹងឈ្មោះហ្នឹងអ្នកណាជាអ្នកដាក់អោយ?

ខ៖ ម៉ែដាក់អោយ!

ក៖ ចាសឈ្មោះ ឆឹងឈាន់នុងតើមានអត្តន័យយ៉ាងម៉េចដែរយាយ?

ខ៖ មានអីសុខសប្បាយ!

ក៖ ចាស យាយមានឈ្មោះហៅក្រៅផ្សេង១ទៀតដេស?

ខ៖ អត់មាននោះទេ!

ក៖ ចាសថ្ងៃខែឆ្នាំកំណើតរបស់យាយកើតនៅថ្ងៃខែឆ្នាំណា?

ខ៖ អត់ដឹងដែរ ភ្លេចហើយ

ក៖ ចុះថ្ងៃខែឆ្នាំខ្មែរអ្វី?

ខ៖ ភ្លេចហើយ!ឆ្នាំវរ

ក៖ ចឹងឥឡូវយាយមានអាយុប៉ុន្នាន?

ខ៖ ៧៤!

ក៖ ចាស!ចឹងទីកន្លែងកំណើតរបស់យាយកើតនៅក្នុងភូមិ?

ខ៖ ពាមក្នុង!​

ក៖ ឃុំ?

ខ៖ ឃុំព្រែកក្របៅ ស្រុកកងមាស ខេត្តកំពង់ចាម។

ក៖ ចាសហើយដល់ពេលមកនាមត្រកូលនិងនាមខ្លួនរបស់ឪពុកយាយតើមានឈ្មោះអ្វី?

ខ៖ ឪពុករបស់ខ្ញុំឈ្មោះ ស៊ូ ឆឹង នេះឪពុក!

ក៖ ចាស

ខ៖ ហើយមួយទៀតស៊ូ ហៃ

ក៖ ចាំអាសិន ! តើសព្វថ្ងៃនេះតើគាត់នៅរស់ឬក៏ស្លាប់ហើយ?

ខ៖ ស្លាប់ហើយ!

ក៖ តើគាត់ស្លាប់នៅអាយុប៉ុន្នានដែរ?

ខ៖ អត់មានបានដឹងដែរផង ចាស់ៗកាលពីដើម!

ក៖ ចឹងប៉ុន្តែកាលគាត់ស្លាប់នុងតើមានមូលហេតុអ្វី?

ខ៖ គាត់ហូបសត្វ!

ក៖ សត្វអ្វី?

ខ៖ សត្វអណ្តើក ជាសត្វព្រៃ ហើយពុល!

ក៖ ចឹង!

ខ៖ ពុលក្អួតស្លាប់!

ក៖ ចាសហើយមានបានដឹងថាគាត់ចូលរៀនបានត្រឹមថ្នាក់ទីប៉ុន្នានដែរយាយ?

ខ៖ អូ! កាលពីដើមគាត់អត់មានបានរៀននោះទេ!

ក៖ ចាស!ចឹង ហើយចុះគាត់បានកាន់សាសនាអ្វី?

ខ៖ សាសនាព្រះពុទ្ធ!

ក៖ ចាស! តើអត្តចរិតរបស់គាត់យ៉ាងម៉េចដែរ?

ខ៖ មានអី! ស្លូតបូតសឹងអី ស្រលាញ់កូនសឹងអី។

ក៖ ចាសហើយគាត់មានមុខរបរធ្វើអ្វីនៅកាលនុង?

ខ៖ ធ្វើស្រែចំការ

ក៖ ចឹងគាត់មានមុខរបរកំណើតរបស់គាត់កើតនៅក្នុងភូមិ?

ខ៖ ដំណាក់ជ្រៃ!

ក៖ ឃុំ
ខ៖ មិនដឹងឃុំអីនោះទេកន្លែងនុង

ក៖ ចឹងស្រុកមកយាយ?

ខ៖ ស្រុកពាមជីកងអូកងមាស( យាយច្រលំ គាត់ចង់ថាកងមាស)

ក៖ ហើយចុះខេត្ត?

ខ៖ កំពង់ចាម!

ក៖ បងប្អូនបង្កើតៗរបស់គាត់មានចំនួនប៉ុន្នានហើយឈ្មោះអ្វីខ្លះ?

ខ៖ ឈ្មោះហៃ!១

ក៖ ចឹងបងទី១ឈ្មោះ ស៊ូហៃ!

ខ៖ ចាសស៊ូហៃ!

ក៖ ហើយភេទ?

ខ៖ ភេទប្រុស!

ក៖ ចឹងទី២?

ខ៖ ស៊ូ ឈឺមប្រុសដែរ ហើយទី៣ស៊ូប្រឺង ប្រុសដែរ ហើយទី៤ ស៊ូគៀន ភេទស្រី។

ក៖ ចាសទី៥?

ខ៖ ទី៥ ស៊ូ កៅយៀននោះភេទស្រីដែរ។

ក៖ ចាស! ហើយចឹងមកនាមត្រកូលនិងនាមខ្លួនរបស់ម្តាយយាយហ្នឹងគាត់មានឈ្មោះអ្វី?

ខ៖ ឈ្មោះ ឆឹងណយ

ក៖​ចឹងម្តាយយាយណ៎?

ខ៖ ហ្នឹងហើយ ម្តាយខ្ញុំឆឹងណយចាស

ក៖ ចឹងសព្វថ្ងៃគាត់នៅរស់យាយ?

ខ៖ ស្លាប់!

ក៖ គាត់ស្លាប់នៅអាយុប៉ុន្នានដែរ?

ខ៖ ខ្ញុំអត់ដឹងដែរ បើសិនជាគាត់ស្លាប់តាំងពីខ្ញុំនៅមិនទាន់កើតមកម៉េច។

ក៖ ម្តាយយាយគាត់ទើបតែនេះដែរ! ខ្ញុំទាន់គាត់ដែរតើ!

ខ៖ អូ គាត់ស្លាប់នៅអាយុ៨៣ឆ្នាំ

ក៖ ចឹងមូលហេតុអ្វីបានជាគាត់ស្លាប់?

ខ៖ គាត់ឈឺចាស់ជរា!

ក៖ ចឹងហ៎

ខ៖ ហ្នឹងហើយ!

ក៖ ចឹងគាត់បានរៀនត្រឹមថ្នាក់ទីប៉ុន្នាន?

ខ៖ អត់មានបានរៀនផង!

ក៖ ចឹងតើគាត់កាន់សាសនាអ្វី?

ខ៖ គាត់កាន់សាសនាព្រះពុទ្ធ!

ក៖ តើគាត់មានអត្តចរិតយ៉ាងដូចម្តេចដែរ?

ខ៖ មានអីម្តាយរបស់ខ្ញុំគាត់ស្លូតបូតសឹងអី!

ក៖ ចាស!តើគាត់មានមុខរបរធ្វើអ្វី?

ខ៖​ គាត់ធ្វើស្រែចំការដែរ!

ក៖ គាត់មានទីកន្លែងកំណើតរបស់គាត់កើតនៅក្នុងភូមិ?

ខ៖ ពាមក្នុង!

ក៖ ចាស! អឺ តើគាត់មានបងប្អូនរបស់គាត់ចំនួនប៉ុន្នាននាក់?

ខ៖ ឈ្មោះ យាយកែត ហើយនិងយាយហ៊ូទៀត!

ក៖ ចឹងបានយាយហ៊ូ!

ខ៖ ចាស

ក៖ ហើយបានយាយសិន បងប្អូនយាយបង្កើតៗតើមានឈ្មោះ បងទី១?

ខ៖ ឆឹង ឆេង ហើយឆឹងងួន ភេទប្រុស ទី៣ ឆឹង ឡេងភេទប្រុស ហើយមកខ្ញុំទី៤ ឆឹងឈន់។

ក៖ ចាសចឹងហើយមកយាយតែម្តងណ៎យាយ?

ខ៖ ចាស! ចប់ហើយ!

ក៖ ចឹងហើយមកយាយបានរៀបអាពាហ៏ពិពាហ៏ នៅក្នុងឆ្នាំណាយាយ?

ខ៖ នៅក្នុងសង្គមសីហនុ!

ក៖ ចឹងនៅក្នុងសង្គមរាស្រ្តជានិយមចឹងណ៎?

ខ៖ ចាស!

ក៖ ចាស! តើនៅក្នុងសង្គមនុង តើពេលយាយរៀបការនុងយាយមានបានថ្លៃទឹកដោះចំនួនប៉ុន្នានដែរ?

ខ៖ ២០០០ដែរ!

ក៖ ចឹង២០០០នុង តើគិតជាមាសប៉ុន្នានដែរ?

ខ៖ មិនដឹងថាប៉ុន្នានជីនោះទេ!

ក៖ អត់ដឹងដែរ!

ខ៖ អត់បានដឹងដែរ! នៅកាលនុងគិតជាមាសបាន៦០០ជី។

ក៖ ចាសដល់ពេលយាយរៀបការនុងនៅអាយុប៉ុន្នាន?

ខ៖ ខ្ញុំរៀបការនុងប្រហែលជានៅអាយុ២៥! ការពេលនុង១យប់២ថ្ងៃពេញ។

ក៖ ចឹងហេសយាយ តើមានពិធីបុកល័ក្ខអីដេស?

ខ៖ បុកល័ក្ខមាន!

ក៖ ចឹងមាននាងតីនាងតុបអីចឹងដែរយាយ?

ខ៖ មានណា!

ក៖ ចឹងយាយបានចូលសិក្សានៅត្រឹមថ្នាក់ទីប៉ុន្នានដែរ?

ខ៖ នៅថ្នាក់ទី៤ដែរ!

ក៖ ចាសចឹងនៅសាលាណាកាលនុងយាយ?

ខ៖ កាលនុងនៅសាលាអុសៀ!

ក៖ ហាក់!សាលាអុសៀនុងនៅឯណាដែរយាយ?

ខ៖ នៅសាលាកាវិកាវុក នៅសាលារៀនពាមក្នុងយើងហ្នឹងណា មិនមានត្រឹមត្រូវចឹងនោះទេ កាលនុងលោកគ្រូវ៉នគាត់ចេះតែធ្វើ។

ក៖ ចឹងកាលនុងយាយមានបានចេះភាសាផ្សេងដេសយាយដូចភាសាបារាំងអី?

ខ៖ កាលនុងចេះតែមកដល់ពេលឥឡូវនេះភ្លេចអស់ទៅហើយ។

ក៖ ចឹងកាលនុងភាសាបារាំងមែនគេប្រើ?

ខ៖ ហ្នឹងហើយភាសាបារាំងគេប្រើតួលេខ ហើយចឹងមកដល់ពេលឥឡូវនេះគឺភ្លេចអស់ទៅហើយសព្វថ្ងៃនេះ វារវល់។

ក៖ ចឹងយាយមានចេះភាសាចិនអីដេសយាយ?

ខ៖ អត់! ខ្ញុំខ្មែរទេ១

ក៖ ចឹងយាយកាន់សាសនា?

ខ៖ ព្រះពុទ្ធ

ក៖ ចឹងកាលនុងយាយមានមុខរបរធ្វើអ្វី?

ខ៖ ស្រែចំការដែរ!

ក៖ តើនាមត្រកូលនិងនាមខ្លួនរបស់ស្វាមីយាយណា មានន័យថាប្តីតើគាត់ឈ្មោះអ្វី?

ខ៖ ឈ្មោះ ពៅប៉ុន

ក៖ ពៅប៉ុន!

ខ៖ ហ្នឹង!

ក៖ តើគាត់កើតនៅថ្ងៃខែឆ្នាំណាដែរ?

ខ៖ អត់ដឹងដែរ!

ក៖ ចឹងគាត់កើតនៅឆ្នាំអ្វី?

ខ៖ អត់មានដឹងឆ្នាំអ្វីនោះទេនេះ!

ក៖​តើសព្វថ្ងៃនឹងគាត់នៅរស់ដេស?

ខ៖ គាត់ស្លាប់ហើយ!

ក៖ ចឹងនៅអាយុប៉ុន្នានដែរ?

ខ៖ អត់ដឹងទេ

ក៖ ចុះគាត់ស្លាប់ដោយសារមូលហេតុអ្វី?

ខ៖ អូស! ស្លាប់នៅកាលជំនាន់សម័យប៉ុលពតនុងគេយកគាត់ទៅវ៉ៃចោល!

ក៖ ហើយចឹងតើគាត់មានកុំហុសអ្វីបានជាគេយកគាត់ទៅ?

ខ៖ គាត់ទៅភ្ជួរដីស្រាប់តែមកវិញគេយកគាត់ទៅ។

ក៖ ចឹង!

ខ៖ គាត់ភ្ជួរដី!

ក៖ ចឹងគាត់មានបានរៀនបានដល់ត្រឹមថ្នាក់ទីប៉ុន្នានបានឈប់?

ខ៖ អត់ដឹងដែរ!

ក៖ អត់ដឹងនោះទេ?

ខ៖ហឹម

ក៖ ចឹងតើគាត់មានចេះភាសាខ្មែរទេ?

ខ៖ អត់ចេះទេ!

ក៖ ចឹងតើគាត់សញ្ជាតិជាអ្វី?

ខ៖ សញ្ជាតិខ្មែរ!

ក៖ តើគាត់កាន់សាសនាអ្វី?

ខ៖ សាសនាព្រះពុទ្ធដែរ

ក៖ តើគាត់មានមុខរបរធ្វើអ្វី?

ខ៖ ស្រែចំការដែរ!

ក៖ គាត់មានអត្តចរិតយ៉ាងម៉េចដែរយាយ?

ខ៖ គាត់ស្លូតបូតទេ!

ក៖ តើគាត់មានទីកន្លែងកំណើតរបស់គាត់កើតនៅ?

ខ៖ តុងរុង!នៅត្រមកនេះ

ក៖ ហាក់នៅណាវិញយាយ?

ខ៖ នៅតុងរុងនុងនៅស្រុកព្រៃឈរហ្នឹងហេស?

ក៖ ឃុំសិន?

ខ៖ ឃុំជ្រៃវៀនហេស!

ក៖ ចឹង!

ខ៖ អូអត់មានដឹងនោះទេ! អត់ដឹងទេ!

ក៖ ចឹងស្រុកព្រៃឈរ នៅភូមិតុងរុងចឹងហេសយាយ?

ខ៖ អឺ! ដាក់ចឹងទៅ!ដឹងភូមិតុងរុងចឹង។

ក៖ ចុះតើមូលហេតុអ្វីដែលបានជាគាត់មកចូលស្តីដណ្តឹងយាយបានព្រោះគាត់នៅស្រុកព្រៃឈរហើយយាយនៅស្រុកកងមាសនេះហ្នឹង?

ខ៖ កាលនុង គាត់ទៅនៅឯនុងដែរ ហើយចឹងគេសួររកដណ្តឹងចឹងទៅ គេបាននាំគាត់មកស្តីដណ្តឹងហ្នឹងទៅ ។

ក៖ ចាសៗ

ខ៖ ចឹងបានជាប់គ្នា!

ក៖ ចឹងបានត្រូវចិត្តទៅគាត់ក៏បាន!

ខ៖​ស្តីដណ្តឹងទៅ

ក៖ ចាស! កាលពីរៀបអាពាហ៏ពិពាហ៏កាលនុងតាមប្រពៃណីខ្មែរហេស?

ខ៖ ចាសៗ!

ក៖ អត់មានកាត់នោះទេ?

ខ៖ អត់មានកាត់នោះទេ ១យប់១ថ្ងៃ!

ក៖ អូ! ចឹងកាលនុងយាយមានជួលអ្វីមកលេង អោយពិធីនុងអថឹកអថម?

ខ៖ មានដែរតើ ភេ្លងដៃ !

ក៖ ចឹងមានរាំអីដេសយាយ?

ខ៖ មានតើ​រាំទាល់តែភ្លឺ!

ក៖ អូចឹងយាយមានបានរាំបានប៉ុន្នានបទដែរចឹង?

ខ៖ ខ្ញុំអត់មានបានដែររាំនោះទេ! ហើយតែពួកម៉ាក់របស់ថមនេះវារាំ ហើយខ្ញុំអត់មានបានរាំនោះទេខ្លួនឯង អត់ទេ គ្រាន់តែថារៀបការហើយដេកទៅ។

ក៖ ចាស!ហើយចឹងបងប្អូនបង្កើតៗខាងស្វាមី តើបងប្អូនបង្កើតរបស់គាត់មានឈ្មោះអ្វី?

ខ៖ បងទី១ឈ្មោះ មុន! ពៅមុន មួយទៀតមើល! ទី២ តាប៉ុនហើយ(កំពុងគិត) ទី៣ !!

ក៖ ចឹងបងប្អូនរបស់យាយមាន?

ខ៖ ពៅមុនភេទប្រុស! ហើយពៅចាមភេទស្រី ហើយពៅចេង ភេទប្រុស ។

ក៖ ចឹងមាន៤នាក់ហេសយាយ?

ខ៖ ចាស!

ក៖ កូនរបស់យាយមានចំនួនប៉ុន្នាននាក់?

ខ៖ មាន៣នាក់

ក៖ ចឹងកូនទី១មានឈ្មោះ?

ខ៖ ប៉ុន ប៊ុនថន ភេទប្រុស!

ក៖ ចាស! ហើយចុះឆ្នាំ តើមានឆ្នាំអ្វីដែរយាយ?

ខ៖ ឆ្នាំរកា!

ក៖​ហើយចឹងមកដល់ពេលឥឡូវនេះអាយុប៉ុន្នានហើយ?

ខ៖ អឺ! អញអត់មានចេះរាប់នោះទេ!

ក៖ ចាសតើគាត់បានចូលរៀនត្រឹមថ្នាក់ទីប៉ុន្នាន?

ខ៖ អាថន បានជាប់បាក់ឌុប!

ក៖ ចាសជាប់ហើយតើគាត់មានមុខរបរធ្វើអ្វី?

ខ៖ ទៅធ្វើការជាមួយនឹងអាបូ!

ក៖ ខាងម៉ាស៊ីនភ្លើងហេស?

ខ៖ ចាសខាងម៉ាស៊ីនភ្លើង!

ក៖ តើកំណើតរបស់គាត់កើតនៅណា?

ខ៖ នៅក្នុងភូមិពាមក្នុងហ្នឹងណា!

ក៖ ចាស!ហើយចុះសព្វថ្ងៃនេះគាត់មានប្រពន្ធ នៅឯណា?

ខ៖ នៅចំការលើនៅខាងស្ពឺនេះ! មិនស្គាល់នោះទេនៅស្រុកចំការលើ។

ក៖ ចឹងនៅខាងប្រពន្ធនោះគាត់បានធ្វើអ្វី?

ខ៖ មីកាពៅ!

ក៖ ចឹងមកដល់ពេលឥឡូវគាត់បានកូនប៉ុន្នានហើយ?

ខ៖ បានកូន៤នាក់

ក៖ ចឹងស្រីប៉ុន្នានហើយប្រុសប៉ុន្នាននាក់?

ខ៖ ប្រុសបាន១ហើយស្រីបាន៣។

ក៖ ហើយចុះដល់មកកូនទី២ឈ្មោះអ្វី?

ខ៖ ប៊ុនណាត!

ក៖ប៉ុនប៊ុនណាត! ចឹងហេស?

ខ៖ ហ្នឹងហើយ

ក៖ ភេទ?

ខ៖ ភេទស្រី!

ក៖ ចុះឆ្នាំរបស់គាត់ឆ្នាំអ្វី?

ខ៖ មិនដឹងថាកើតឆ្នាំអ្វីនោះទេអញភ្លេចបាត់ទៅហើយ!

ក៖ចឹងចុះអាយុរបស់គាត់អាយុប៉ុន្នាន?

ខ៖ អាយុជាង៤០

ក៖ ហើយចឹងតើគាត់មានស្វាមីនៅឯណា?

ខ៖ ស្វាមីនៅឯខាងសៀមរាបនោះហ៎!

ក៖ ចឹង

ខ៖ អឺ! មកដល់ពេលឥឡូវនេះលាលះគ្នាទៀតទៅហើយ!

ក៖ ហឹម ចឹងស្វាមីរបស់គាត់ឈ្មោះអ្វី?

ខ៖ ស្វាមីរបស់វាមានឈ្មោះថា ឡាត! បានកូន២សព្វថ្ងៃហើយខ្ញុំចិញ្ចឹមចឹងណា។

ក៖ ចឹង២នាក់នុងតើមានអាយុប៉ុន្នានហើយ?

ខ៖ ២នាក់នុងប្រុសទាំងអស់

ក៖ តើគាត់ប្រកបមុខរបរអ្វីឥឡូវ?

ខ៖ មកដល់ពេលឥឡូវទៅដេរនៅភ្នំពេញ។

ក៖ ចាស!ចឹងបានទៅដេរនៅភ្នំពេញ?

ខ៖ អឺ! តែគ្រាន់តែថាដេរនុងស៊ីវាមិនគ្រាន់នោះទេសព្វថ្ងៃ!

ក៖ ចាសហើយដល់ពេលមកកូនទី៣?

ខ៖ ប៊ុននី!

ក៖ ចាសគាត់កើតនៅឆ្នាំ?

ខ៖ វាឆ្នាំរោង ស្រករមីនាង!

ក៖ ចឹងតើគាត់បានចូលសិក្សានៅថ្នាក់ទីប៉ុន្នានដែរ?

ខ៖ វាបានចូលសិក្សានៅថ្នាក់ទី៥ណា! ទៅ៦ហើយ

ក៖ ចា! ចុះភូមិស្រុកកំណើតរបស់គាត់?

ខ៖ នៅពាមក្នុង!

ក៖ ចឹងនៅពាមក្នុង តើគាត់មានសា្វមីនៅឯណា?

ខ៖ ស្វាមីនៅខាងទន្លេ!

ក៖ ចឹងតើនៅក្នុងភូមិអ្វីគេនៅកាលនុង?

ខ៖ នៅភូមិអង្គបាន!

ក៖ ចឹងនៅអង្គបានហ៎!

ខ៖ អឺ វានៅអន្ទុងស!

ក៖ ចឹងតើគាត់ឈ្មោះអ្វី?

ខ៖ វាឈ្មោះ ឈិកសល់!

ក៖ ចឹងតើសព្វថ្ងៃនេះវាមានកូនចំនួនប៉ុន្នាន ?

ខ៖ កូនរបស់វានុងមាន៤នាក់សព្វថ្ងៃហ្នឹង!

ក៖ ចឹងកូននីនេះគឺមានចំនួន៣?

ខ៖ ចាស(គាត់ច្រលំថា៤)

ក៖ ស្រី?

ខ៖ ស្រីតែ១នោះទេ មីលីដា! ប្រុសមាន២!

ក៖ ចាស

ខ៖ ឈ្មោះកុសល លីដា!

ក៖ ចាស! យាយមានចៅទាំងអស់ចំនួនប៉ុន្នាន?

ខ៖ មាន៩!

ក៖ ស្រី?

ខ៖ សរុបទាំងអស់

ក៖ ចាសចៅស្រីសរុបទាំងអស់យាយ?

ខ៖ ចៅស្រីមាន៤

ក៖ ចឹងជីតានិងជីដូនមានដែលដំណាលនិយាយរឿងប្រវត្តិគ្រួសាររបស់គាត់ មានជីវៈភាពរស់នៅសំបូរសប្បាយយ៉ាងម៉េចដែរ តើគាត់មានដែលបាននិយាយដំណាល់ប្រាប់អត់យាយ?

ខ៖ អត់មានដែលបានដឹងនោះផង! ព្រោះអីយើងកើតមកអត់ទាន់គាត់ ចឹងហេសយាយ!

ក៖ ចាស

ខ៖ ចឹងកាលនុងយាយកើតអត់មានទាន់នោះទេ!

ក៖ ចឹងកាលនុងតើយាយបានឆ្លងកើាតនៅសង្គមណាខ្លះ?

ខ៖ នៅសង្គមប៉ុលពតនុង គឺកូនខ្ចីបានទៅនៅ​ឯខាងប៉ូលពតនោះ បានទៅនៅឯខាងរោងបាយបាន២ទៅ៣ខែ ។

ក៖ ចឹងកូនខ្ចីនុងបានកំណើតកូនណាដែរ?

ខ៖ កំណើតប៊ុននី

ក៖ ចឹងហ៎

ខ៖ កាលនុងកូនខ្ចីកូននុងតែម្តង!

ក៖ ចាស!អូ!...

ខ៖ វេទនាណាស់

ក៖ ចឹងបានគេអោយយាយនៅនុងបាន៣ខែចឹងទៅ?

ខ៖ ហ្នឹងហើយបាន៣ខែ ហើយវេទនាណាស់!

ក៖ ចឹង

ខ៖ គេអោយ១ថ្ងៃរែក៣ទៅ៤គីប រែកដីចង់ស្លាប់!

ក៖​ ហើយចឹង៣ខែនុង តើនៅក្នុង?

ខ៖ នៅក្នុងមណ្ឌលកុមារសិន!

ក៖ ចឹងចុះរួមពី៣ខែមកគេអោយយាយទៅឯណាទៀត?

ខ៖ គេអោយាយស្ទូងដំបូង ហើយរួច បើសិនជាយើងចាស់ខែគេអោយយើងទៅរែកដីទៀត។

ក៖ ចាសចឹងតើបានប៉ុន្នានខែគេអោយយាយទៅរែកដីទៀត?

ខ៖ ស្ទូងប្រហែល៥ទៅ៦ខែដែរនុងណា។

ក៖ ចឹង

ខ៖ បើសិនជានេះចឹងទៅគេអោយយើងទៅរែកដីបាន៣ទៅ៤គីប។

ក៖ ចឹងគេបានដាក់ផែនការអោយ?

ខ៖ គេដាក់ផែនការណ៏អោយ៤គីប វេទនា។

ក៖ ចឹងយាយគេបានអោយទៅរែកដីនៅឯណា?

ខ៖ នៅតាកុត

ក៖ អូ...

ខ៖ អឺ! ចង់ស្លាប់

ក៖ រួចទៅយាយបានតាមដំរូវការគេនុងដេសបាន៤គីបដេស?

ខ៖ បាន! អាផន បាននៅជាមួយនឹងកាហួនោះបានលួចមករែកដីអោយម្តាយ។

ក៖ អូ! ...ប្រុសបងគេអាតូចនុង?

ខ៖ ប្រុសបង! ចាស!

ក៖ អូ…

ខ៖ ខ្ញុំនៅកាលនុងវាធ្វើមិនកើតនោះទេ ចឹងហើយបានប្រុសបងគេពៅនុងណា! ហើយចឹងបានថារួចពីការងារគេចឹងទៅបានរួចមកធ្វើអីម្តាយចឹងទៅណា។

ក៖ ចា!

ខ៖ ថាប្រវត្តិរបស់ខ្ញុំវាវេទនាណាស់ណា និយាយទៅវាទឹកភ្នែក!

ក៖ រួចទៅរែកនុងចំនួនប៉ុន្នានខែយាយ?

ខ៖ (យាយកំពង់ស្រក់ទឹកភ្នែក) យាយនុង៣ខែពេញ ឡើងស្គមខ្លួនស៊ីបាយមក អត់មានបាយទៀតបបរទឹក!!

ក៖ ចឹងដល់ពេលហើយគេអត់មានហូបបាយទៀតគេអោយហូបបបរទៀត?

ខ៖ ហ្នឹងហើយទឹកឡើង១ខ្ទះអង្គតែ១កំប៉ុងនោះទេ ហើយយើងកូនខ្ចីនោះមិនស្រូវឯណា!

ក៖ ចឹងយាយអត់មានកំលាំងនោះទេ ស្គមហើយស្លេកស្លាំង?

ខ៖ ចាសតែចេះតែទៅៗ! រកកំលាំងវាគ្មាន តែខំដោយសារកំលាំងចិត្ត។

ក៖ អូ!ចឹងអោយថាមានកំលាំងថាមពលខ្លួនឯងអត់មានទេ?

ខ៖ គឺថាបានហូបបបរ!

ក៖ ចឹងរួចទៅគេមានអោយដូចថាមានបបរចឹងតើគេមានអោយបង្អែមអីទៀតដេស?

ខ៖​គេមានបានអោយបង្អែមត្រែមបាយ!

ក៖ ចឹងបានត្រែមបាយ!

ខ៖ ហើយខ្ញុំវាហេវពេកនោះខ្ញុំលួចទៅ! ហើយបានគេប្រាប់ថានែកអូនកុំលួចចាំបងយកអោយស៊ី។

ក៖ ចាស!

ខ៖ ចុះកាលនុងបើសិនជាហូវពេក!

ក៖ លួចអ្វីគេយាយ?

ខ៖ លួចត្រែបបាយគេ ចូលទៅរកដូចចោរ!

ក៖ចាស!

ខ៖ ចុះកាលនុងបើសិនជាឃ្លាននោះចឹងចេះតែធ្វើទៅ!អត់មានកំលាំងទៀត!

ក៖ ចឹងតែយាយបានពិសារអីដែរ?

ខ៖ បានដែរហើយបានចែកកូនអីខ្លះមកដែរ លេបវាមិនរួចម្នាក់​ឯង និយាយទៅវាវេទនាណាស់ បើសិនជាខ្ញុំនិយាយវាចេះតែចង់យំ!

ក៖ រួចចឹងទៅយាយគេបន្តការងារទៅខាងណាទៀត?

ខ៖ រួចពីលើកដីទៅគេបានមកស្ទូងដ៏ដែរ បានធ្លាក់រហាត់ទៀត!

ក៖ ចឹងបានធ្លាក់រហាត់ដាក់ទឹកស្រែ?

ខ៖ ដាក់ទឹកស្រែទៀត។

ក៖ ចាសអូ!

ខ៖ វេទនាណាស់ណា!ហើយយើងច្រណែនគេឯងធ្វើការហត់អត់បានអីដូស៊ីនោះ!

ក​៖​ចា!

ខ៖ ចឹងខំទៅសុំគេចាក់ ហើយធ្លាក់ពីលើរហាត់ ទឹក ព្រោះវិលមុខ!! និយាយថាចង់បានថ្នាំដូរម្ហូបស៊ីណា!

ក៖ ចាស!

ខ៖ ហើយចឹងចេះតែធ្វើកិច្ចចឹងមានទៅធ្វើកិច្ចអី ធ្លាក់!!

ក៖ ចឹងថ្នាំអីគេយាយ?

ខ៖ ថ្នាំខ្មែរយើង! ហើយយើងនេះអន់ចិត្តថាខ្លួនឯងធ្វើដែរអត់បាន គេបានគ្រាប់គ្នា។

ក៖ ចាស

ខ៖ ចឹងខំប្រឹងរកថ្នាំគេមកចុកហើយវាវិលមុខធ្លាក់ ហើយទៅកូសខ្យល់១ដងទៀតចឹងហើយឈប់រហូត។

ក៖ ចឹងបានធ្លាក់ពីលើរហាត់ទៀត?

ខ៖ ហ្នឹងហើយចិត្តយើងច្រណែនគេណា គេនោះធ្វើការងារហត់ហើយចឹងយើងអត់មានបានគេបាន ចឹងគេសំបូរសប្បាយស៊ីចឹង យើងអត់ស៊ីចឹងណា!

ក៖ ចឹងថ្នាំខ្មែរយើងណា!

ខ៖ យើងនេះអត់មានចេះចុកយើងហើយក៏ចុកទៅវិលមុខ ដល់ចឹងឈប់រហូត រាងរហូតមកដល់ឥឡូវ ធ្លាក់រហាត់ធ្លាក់ទឹក។

ក ៖ ចឹងហើយយ៉ាងម៉េចទៀត?

ខ៖មានទៅណាទេ នៅក្នុងរបបនុងរហូតដល់ដាក់ពីរបបនុងទៅ វេទនាណាស់។

ក៖ ចឹងនៅក្នុងរបបនុងតើគេអោយសម្លៀកបំពាក់យ៉ាងម៉េចដែរ?

ខ៖ ហឹម គេអោយឯងខ្មៅៗ ស្លៀកតែខ្មៅ!

ក៖ ចឹងគេចែកអោយនៅក្នុង១ឆ្នាំបានប៉ុន្នានដែរ?

ខ៖ មិនបានដឹងបានប៉ុន្នាននោះទេ ដឹងថាគេបានអោយផងខ្លួនឯងផងកាលជំនាន់នុង។

ក៖ ដូចថាមានគេចែកអោយមានក្រមា មានអីគ្រាន់បានផ្លាស់មុជទឹកអីមានដែស?

ខ៖ មានតែមានមួយៗនោះទេកាលជំនាន់នោះ!

ក៖ ចាស!

ខ៖ នៅកាលនុងប្រហែលជាបានតែ២កំផ្លេនោះទេកាលជំនាន់នុង! ដល់ពេលគេអោយមកគឺបានប៉ះស្លៀកពាក់ប៉ះពៅចឹងទៅណា ចឹងបានថាចេះតែដេរស្លៀកដោយខ្លួនឯងចឹងទៅ ប៉ះអីចឹងស្លៀកចឹងទៅណា។ តែថាបើសិនជាចំណែកគេអោយនោះបានតែ២កំផ្លេនោះទេគេអោយយើងស្លៀកនោះ។

ក៖ ចាសចឹងចំណែកឯកូនគេអោយនៅឯមណ្ឌលកុមារ?

ខ៖ នៅមណ្ឌលកុមារ!

ក៖ ហើយចុះចំណែកកូនបង គេអោយទៅធ្វើការនៅឯណា?

ខ៖ គេអោយទៅធ្វើការងារកុមារជាមួយនឹងគ្រូ ហើយមីណាតគេអោយនៅផ្ទះនោះទេ។

ក៖ ចឹង!

ខ៖ នៅមណ្ឌលកុមារ!

ក៖ ចឹងដល់ពេលយប់ឡើង?

ខ៖ ដល់ពេលយប់ឡើងបានគេអោយមកជុំកូន! ថ្ងៃអីបែកអស់ហើយ។

ក៖ ចឹងជុំជាមួយនឹងស្វាមីយាយដេស?

ខ៖ អត់ស្វាមីគេយកទៅសម្លាប់ចោលតាំងពីចូលអាពតគេយកគាត់ទៅវ៉ៃចោល។

ក៖ ស្លាប់នុងដូចថា យាយដឹងដែរទេ តើគេយកគាត់ទៅនុងយាយមានដឹងដំណឹងគេយកគាត់ទៅទេ?

ខ៖ ដឹង! គេចាប់គេដើរនៅតាមហ្នឹង ទៅធ្វើត្រីនោះ! ទៅដាក់ត្រីធ្វើត្រីជាមួយនឹងតាស្រ៊ុន ស្រែកប្រាប់ថា ម៉ែវាឯងទៅហើយ!!

ក៖ ប្រាប់យាយចឹងដែរ!

ខ៖ ស្រែកប្រាប់ចឹង! ដល់ពេលខ្ញុំលឺខ្ញុំយំ! នៅកន្លែងផ្ទះតាង៉ននេះ ប្រាក់គេផ្តាំថាអោយម្តាយវាយកថ្នាំអោយ១កំពីល! អោយយកថ្នាំមក ព្រោះរកចង់យាយនួននោះ ដល់ចឹងចូលមក ចូលមកទៀត ដល់ចឹងខ្ញុំនេះក៏ភ័យហើយរត់ចូលទៅកំពុងទឹក ហើយភីអើយគេប្រុងហៅយើងនេះយកទៅទៀតណា។

ក៖ ចា!

ខ៖ ខ្ញុំភ័យណាស់! ខ្ញុំបានដាក់ថ្នាំទៅហើយតែអត់យកទៅណាទំលាក់ចោលនៅកំពង់ទឹកឯនោះ គេតាមដល់ផ្ទះទៀត !!

ក៖ ចា

ខ៖ កាលនុងផ្តាំបងហើយថា ធំ ឆេងមើលកូនខ្ញុំផង!! មើលទៅគេរកខ្ញុំទៀតហើយ​ចឹងគាត់ថា មើលចូលមក! បើសិនជារត់មិនទាន់ចឹងគេយកទៅហើយណា

ក៖ចាស!

ខ៖ប៉ុន្តែយើងអត់មានរត់ខ្ញុំនៅកំពង់ទឹកឯនោះខ្ញុំអត់មានបានទៅធ្វើការ១ថ្ងៃ។

ក៖​ចឹងទៅរត់ពួននៅកំពង់ទឹកនុងទៅ!

ខ៖ ចាសទៅរត់ពួននៅកំពង់ទឹកនៅឯនុងទៅអត់មានហ៊ានមកនោះទេ។

ក៖ ចឹងអត់មានហ៊ានទៅធ្វើការទៀត?

ខ៖ អត់មានហ៊ានទៅធ្វើការនោះទេ ខ្លាចវាចាប់ទៀត!

ក៖ ចឹងអត់បាយទៀត!

ខ៖ អត់បានទាល់ល្ងាចទៀតហើយកូននេះនៅមណ្ឌលកុមារចឹងទៅស៊ីអីក៏ស៊ីទៅមិនដឹងនោះទេ។

ក៖ ចាស!

ខ៖ហើយដល់ពេលអាថននោះចេញមករកម៉ែអត់មានឃើញទៀត!

ក៖ ហឹម!

ខ៖ដើររកម៉ែនៅកំពង់ទឹកនោះអត់មានឃើញទៀត! បានហៅម៉ែអោយមកដេក ហើយវាមកធ្វើការទៀតវិសេសណាស់ណាអាថនខ្ញុំហមណាស់ កាលនៅពីជំនាន់ប៉ុលពតជួយខ្ញុំរស់ណា។

ក៖ ចាស!

ខ៖កុំអីស្លាប់ដោយសាររែកដីហើយ!

ក៖ ហឹម!

ខ៖ វាបានដឹងថាម៉ែវាធ្វើមិនកើតចឹង ទៅរែកដីហើយទៅធ្វើការអោយគេទៀត ចឹងហើយបានថា ចឹងបានជាខ្ញុំស្រលាញ់កូនខ្ញុំនុងណាស់។

ក៖ ចាសដល់ពេលនុងមកយាយមានអ្វីចង់ចាំទៀត មានចង់ចាំឌិតបាននុង?

ខ៖ កាលនុងបានចង់ចាំដែលបំភ្លេចមិនបាននោះហ្នឹងគឺថាដោយសារតែខ្ញុំ គេអោយទូលបំវិនទៅនៅឯនេះនោះ គេថាអោយទៅនៅឯខាងត្នោតជ្រុម!! ទៅនៅកន្លែងគេធ្វើដីថ្មី ហើយអត់មានដឹងថាគេយកទៅវ៉ៃចោល ។

ក៖ ចឹងអត់ដឹង!

ខ៖ ចាសអត់ដឹងថាគេយកទៅវ៉ៃចោល! គេមកយំ ញ៉េកញ៉ាកថាចប់ហើយ!ៗ ហែងរត់មកវិញ កុំអីនុងងាប់អស់ហើយខ្ញុំអីកាលនៅជំនាន់នុង បានទូលទៅទៀត ហើយបានមកផ្ទះវិញ បានសបទឹកប្រៃអត់បាយពេកទៅលួចអង្កនិងស្រូវគេស៊ីទៀត ស្រូវពូសែងហ៎ កើបស្រូវនៅដើមផ្ទះ ហើយពេលនុងស៊ីស្រូវនោះវាអត់មានឆ្ងាញ់ទៀត ! ចឹងអាឌិននេះមកថា អឺមកយកស្រូវទៅ ប្រយ័ត្នគេយកទៅវ៉ៃចោល កាលនុងអញវេទនាណាស់នេះអញប្រាប់អោយហើយ។

ក៖ ហឹស!ភ័យណាស់!

ខ៖ ចែរ៉េនមិនលំបាកវេទនាដូចជាខ្ញុំនោះទេ ខ្ញុំអត់ស៊ីណាលួចគេ ហើយជិះទៅរកស្រូវ ហើយបុកដៃនុងស៊ីណា។ ដាំបាយដល់ពេលភ័យស៊ីមិនកើតទៀត កាលនៅជំនាន់នុងវាវេទនា កាលនុង ហើយបានមកលេងម្តងៗនោះគឺអរណាស់កូនអើយ បានបាយម្តងៗក៏ផ្អែមដែរ។

ក៖ ចាសចឹងអត់មានម្ហូបអីនោះទេ?

ខ៖ អត់មានម្ហូបអីនោះទេ! ក៏ប៉ុន្តែ អញនេះស៊ីបាយវាឆ្ងាញ់ជាង។

ក៖ ចាស!

ខ៖ វាមានត្រីអាំងអីនៅស្រែនោះ!

ក៖ ហឹម!

ខ៖ ចឹងបានថាវាវេទនាណាស់ តែថាអញនិយាយគឺទឹកភ្នែកហើយ!

ក៖ ចឹងដល់ពេលដាច់អីចឹងមកតើយាយបានរកមុខរបរអ្វីដើម្បីចិញ្ចឹមកូន ព្រោះអីយើងបានដាច់ហើយ?

ខ៖ កាលនុងបានមានលុយទិញសារ៉ុង កំណាត់លក់ទៅ មានទិញអឺ សណ្តែកអីរត់កង់កញ្ជាស់មួយ ឌុបយកទៅលក់នៅពាមជីកងយើងនេះ!។

ក៖ ចឹងបានទិញសណ្តែកយកទៅលក់នៅគរ?

ខ៖ទៅទិញសណ្តែកទៅ! បានទិញស្រូវទៅទន្លេនោះទេ បានឌុបទៅទាំងកងៗទៀត កាលនៅជំនាន់នុងណា បានចិញ្ចឹមកូនបានមកដល់ពេលសព្វថ្ងៃហ្នឹងណា ចឹងបានថានិយាយទៅកាលជំនាន់ខ្ញុំនឹងម៉ែវេទនាណាស់ ទិញអីចឹងទៅ បានទិញត្បាលមួយមកទុកកិនទៀតដាច់អាពតទៅនុងណា។

ក៖ ចាស!

ខ៖ កិនលក់ធ្វើស្រូវធ្វើអង្កលក់ទៀត ហើយនៅកាលនុងវាមិនអស់ចិត្តបានធ្វើស្រូវហើយលក់នៅពាមជីកងជាមួយនឹងឆេងហ៎នេះទៀត បានបន្តិចៗចេះបានរកស៊ីចិញ្ចឹមកូនចឹងទៅ កាលនៅជំនាន់របស់ខ្ញុំនេះវាវេទនាណាស់ណា! គ្មានអ្នកណាវេទនាចឹងនោះទេ វេទនាណាស់ឌុបសណ្តែក៥០គីឡូទៅលក់នៅពាមជីកងនោះទេ គេចាប់ពង្រាត់ឡើងប្រផីន បានស្គាល់មីអីនៅត្បូងនេះស្រលាញ់ឯងសព្វថ្ងៃដែលជួយរត់ពួកលាក់នុង។

ក៖ ជួយលាក់!

ខ៖ ចុះអ្នកអ៊ុតសក់នេះ គេស្រលាញ់អាណិតយើង គេស្រលាញ់យើងមកទាល់តែពេលឥឡូវនេះ ខ្ញុំទៅណាគេអាណិតរហូត។

ក៖ ចឹងគេដេញចាប់?

ខ៖គេដេញចាប់មករហូត! រត់ពួននោះទៀតណា។

ក៖ ចាស

ខ៖ ហើយដល់ពេលក្មួយ កូនមីនេះនៅត្បូងចឹងគេបានអ៊ុតសក់ ហើយចឹងគេបានចូលទៅចាប់ទៅ ហើយគេបានជួយលាក់ទៀត ដល់ពេលចេញទៅបាត់ចឹងទៅបានជួយលាក់ទៀត។

ក៖ ចា

ខ៖ ចឹងបានគេស្រលាញ់ខ្ញុំមកដល់សព្វថ្ងៃហ្នឹងនៅខាងពួកមីដែងនៅត្បូងនុង រត់អស់អ្នកត្បូងគេស្រលាញ់ចង់គ្រាប់គ្នានុងអ្នកលក់ដូរ ឯងនេះវាចាស់ហើយចិញ្ចឹមកូនមួយវ៉ូង ២ទៅ៣នាក់ហ្នឹងមិនចង់រស់!

ក៖ បន្ទាប់មកយាយមានអ្វីចង់ចាំទៀតយាយ?

ខ៖ មានអីទៀតអស់ហើយ!

ក៖ ចាស !ចឹងតើយាយមានពាក្យពេចន៏អ្វីដើម្បីផ្តាំផ្ញើដល់កូនចៅ! ឬក្មួយ ឬក៏ប្អូនជំនាន់ក្រោយហ្នឹងណា?

ខ៖ ចាស

ក៖ ចឹងមានពាក្យពេចន៏ដូចជា?

ខ៖ អោយកូនខំប្រឹងធ្វើការរកស៊ី កុំអោយភ្លេចប្រពៃណីខ្មែរ ត្រូវមានច្បាប់ត្រឹមត្រូវ ត្រូវខំប្រឹងរកស៊ីដឹងចាស់ទុំ អោយចេះគោរពចាស់ទុំ!

ក៖ ចាស

ខ៖ បងប្អូនដឹងបងដឹងប្អូន!

ក៖ ចាស! ចឹងមិចទៀតយាយ តើផ្តាំផ្ញើអោយកូនយ៉ាងម៉េចដែរ?

ខ៖ អោយខំរៀនសូត្រ!

ក៖ ចាស!

ខ៖ កុំអោយភ្លេច អោយខំរៀនសូត្រអោយចេះដំរិះ ទៅរកស៊ីទៅស្រួល កុំអោយធ្វើការទៅវាហត់ណាស់។

ក៖ ចឹងតើយ៉ាងម៉េចទៀតយាយ?

ខ៖ ម៉េចទៀតហ៎?

ក៖ ចឹងអស់ហើយហេស?

ខ៖ អស់ហើយ!!

ក៖ អស់ហើយចឹងខ្ញុំសូមអរគុណយាយច្រើនដែលបានលះបង់ពេលវេលាដ៏មានតំលៃ ចឹងខ្ញុំសូមថតរូបរបស់យាយមួយប៉ុសនិងបទសម្ភាសនុងភ្ជាប់ទៅជាមួយ ដើម្បីយកទៅចង់ក្រង ថែរក្សាជាពង្សប្រវិត្តគ្រួសារនិមួយៗ ហើយគេយកទៅដាក់នៅលើគេហៈទំព័ររបស់ខាងសាលាBYUនៅUSAចឹងតើយាយអនុញ្ញាតអោយចៅយកទៅដាក់នៅលើគេហៈទំព័រនេះដេស បានទេ?

ខ៖ បាន!

ក៖ ចឹងចៅសូមអរគុណច្រើន!!ណាស់!! ហើយសូមជូនពរយាយអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយយាយ!

ខ៖ ចាសអោយពរចៅរកស៊ីមានបានដែរ អាយុវែង!

ក៖ ចាស!